Dis tyd vir realistiese opleiding | Netwerk24
Dis tyd vir realistiese opleiding
Deur Izak Bergh, Marchand 22 Oktober 2018 00:01
Ons het nie 'n oorvloed begaafde, bevoegde en hardwerkende mense in ons land nie.
As die meeste Suid-Afrikaners bogenoemde eienskappe gehad het, sou ons nie 'n resessie beleef het met krotbuurte wat oral opskiet en miljoene werkloses nie.
Ons sou ook nie so 'n skrikwekkende misdaadsyfer gehad het nie, want gekwalifiseerde mense met vaste werk en goeie woongeriewe wend hulle selde tot misdaad.
Dit is nie dat daar geen skole en ander opleidingsinstansies beskikbaar is nie, maar wel dat daar nie doeltreffende opleiding is nie weens 'n tekort aan bevoegde onderrigpersoneel.
Dit moet reggestel word en dan moet ongetwyfeld beroepskole, veral tegniese skole, gebou word vir diegene wat nie op akademiese gebied kan presteer nie. Die beheptheid met universiteitsgrade moet ook gestaak word en tegniese kolleges moet op groot skaal vakkundiges oplei, aan wie daar 'n groot tekort is.
Watter doel dien dit om gegradueerdes gratis op te lei vir wie se kwalifikasies daar nie 'n aanvraag is nie?